જોડિયા તાલુકાના વાઘા ગામે રહેતાં રમેશભાઈ ભવાનભાઈ મૈયડ નામના નાગરિકને પીજીવીસીએલ જોડિયાના નાયબ ઈજનેર એચ. પી. દૂધાગરા અને પોલીસ દ્વારા ખોટી રીતે કનડગત કરી વારંવાર દંડ ફટકારવામાં આવતાં સરકારી બાબુઓના ત્રાસથી વાજ આવી ગયેલાં રમેશભાઈએ રાજ્યના મુખ્યમંત્રી વિજયભાઈ રૂપાણીને આક્રોશભર્યો પત્ર પાઠવી પોતાને ન્યાય અપાવવાની માંગણી કરી છે અને જો ન્યાય નહીં મળે તો છેવટે પ્રેત બનીને પણ નાયબ ઈજનેર દૂધાગરાને નહીં છોડે એવી બદદુઆઓ પણ લખી છે.